
ПРИВИЛЕГИРОВАНИТЕ

Епизод 18
„За новото ни аз”
Мъже:
Жени:
Уил
Меган
Марко
Роуз
Луис
Сейдж

Дейвид
Оливия

Зак
Лоръл

+
+

Саймън
Джордана

Кийт

Рами

Равин 

Барман 

МАРКО
Досега в „Привилегировани”. 

РОУЗ
Местя се в собствена стая. 

СЕЙДЖ
Мразиш ме, …нали? 

РОУЗ
Искам да почувствам, …че мога да се оправям сама. 

МАРКО
Ще се омъжиш ли за мен? 

КИЙТ
О, да. 

УИЛ
Напоследък доста се караме. 

МЕГАН
Знам. 

УИЛ
Да. Гадно е. 

ПРИВИЛEГИРОВАНИ
НАДПИС
ТРИНАДЕСЕТА ГЛАВА – АЗ СЪМ ЖЕНА, ЧУЙТЕ МОЯ РЕВ
МЕГАН
Вече? Време е за учене.

МАРКО
Какъв е проблемът? 

КИЙТ
Не казвам, че гълъбите не са красиви, просто са непрактични, нали, Оливия? 

ОЛИВИЯ
Не и ако искате и фойерверки. Мога да се справя едновременно и с гълъби, и с фойерверки. Научих се по трудния начин. 

МАРКО
Меган, трябва ни безпристрастно мнение. 

МЕГАН
Имам цял милион. Кажи. 

МАРКО
Гълъбите те подсещат за Исус – да или не? 

КИЙТ
Не го оспорвам. Казах само, че с тях ще е малко прекалено и равинът, който ще ни венчае може да не се съгласи. 

МАРКО
Той ще бракосъчетае двама мъже. Гълъбите са последният му проблем. 

ОЛИВИЯ
Имате три дни, момчета. 

МЕГАН
Лично за мен гълъбите са свещени, но има и друг фактор. Похарчихте много пари за балдахина. Нали не искате цвъчки навсякъде?

ОЛИВИЯ
Мерси, пиленце. Значи фойерверки. Нататък. 

КИЙТ
Фойерверки. 
ОЛИВИЯ
Бум! V
МЕГАН
Здрасти. Готова ли си за Ибсен… или да изчакаме Роуз? 

СЕЙДЖ
Още е в „Мадригалс”. Или на танци. Накара и Зак да ходи с нея.  

МЕГАН
Роуз ходи на танци? 

СЕЙДЖ
Да. Явно търсенето й на независимост я е превърнало в стара мома. 

МЕГАН
Хм. Ще ни трябва нова учебна програма, за да не преподавам уроците два пъти, а и вие да прекарвате повече време заедно. Сигурно ти липсва. 

СЕЙДЖ
Добре съм. Следващата седмица сме в Аспен и постоянно ще бъдем заедно.  
МЕГАН
Пролетна ваканция в Аспен? Звучи забавно. 

СЕЙДЖ
Ходим всяка година. Няколко тайландски масажа и обвивания с водорасли и Роуз ще си е пак същата. Е, ще учим ли? Имам си живот. V
МЕГАН
И така. „Куклен дом” на Хенрик Ибсен. Въпросът, който е поставен е… „Нора герой ли е или антигерой?” Чудя се дали…

СЕЙДЖ
Герой, естествено. 

МЕГАН
Може доста да се поспори. 

СЕЙДЖ
Защо? Съпругът й е пълен кретен, който я нарича „катеричка”. И аз ще си тръгна. 

МЕГАН
Така ли? Изненадана съм колко бързо стигна до това заключение. 
СЕЙДЖ
Голям фен съм на „Блинк”. Но няма нужда да говорим за това, просто ще си кажа презентацията и всичко ще е наред. 

МЕГАН
Да, …сигурна съм. Но… вместо „наред” защо да не е страхотна? Защо не се постараеш повече? Напиши теза, подхвърли няколко остри идеи, може да промениш мисленето на съучениците ти? 

СЕЙДЖ
Не ми пука дали Лорета Бернардо е съгласна с мен за някаква тъпа пиеса? 

МЕГАН
Способността да накараш хората да мислят е могъщ дар. Ти си силен човек с интелигентно виждане. Можеш да повлияеш на хората, ако опиташ. 

СЕЙДЖ
Нямам нужда от остри идеи, за да ги убеждавам. Имам карта „Еймекс” за целта. 

МЕГАН
Добре, да поговорим за госпожа Линд. Мислиш ли, че пристигането й допринася за решението на Нора да си тръгне в края на пиесата? Или… щеше да реши друго, ако госпожа Линд не се бе появила? 

РОУЗ
О, да. Говоря за това на трета страница. 

МЕГАН
Виж ти. Написала си цялото есе?  
РОУЗ
Трябва да го предам утре, понеже напускам града по-рано. Лоръл ми разреши. 

МЕГАН
Сейдж не ми спомена, че ще тръгнеш по-рано за Аспен. 

РОУЗ
О, не. Казала ти е за Аспен? 

РАМИ
Помощ. Помощ. 

РОУЗ
Ура! Най-после. 

МЕГАН
Някой би казал, че тя еднолично съживява икономиката със страстта си към пазаруването. 

РАМИ
Защо не вземеш тази светла мисъл и не ме обесиш с нея? 
МЕГАН
Леле. Това не е от „Антрополоджи”.  

РОУЗ
Не, комплект за оцеляване е. 

МЕГАН
Не искам да го чуя, нали? 

РОУЗ
Нали знаеш, че преди месец се преместих в собствена стая след като разбрах, че ме лъжете за какво ли не? 
МЕГАН
Решила си да ни убиеш и да ни заровиш в гората? 

РОУЗ
Това беше супер мрачно, Меган. Всъщност, цялата работа ми се отрази добре. Израстнах много през последните седмици. Пиша в дневника се, обличам се без Оракула, дори се научих да правя собствени коктейли. 
МЕГАН
Това е прекрасно, Роуз.  

РОУЗ
Знам. Затова реших да вдигна летвата и да отида на експедиция в пустошта. Това ще стимулира израстването ми, ще ме научи да работя в екип… и да спелеологвам.

МЕГАН
Какво да правиш? 

РОУЗ
Виж тук. Десет дни в Минесота, замръзналата страна на чудесата. Не звучи ли страхотно? 

МЕГАН
Звучи ми студено. И… едва ли е следващата стъпка след като си се научила да боравиш с блендера. 

РОУЗ
Мислиш, че няма да се справя? 

МЕГАН
Сигурна съм, че ще се справиш, просто не мислех, че ще прекараш така пролетната ваканция. Най-вече защото Сейдж ми каза, че ще бъдете заедно. В Аспен. Не си й казала, нали? 

РОУЗ
Надявах се ти да й го кажеш. 

МЕГАН
По-скоро бих спелеологвала.

РОУЗ
Но тя няма да разбере защо го правя. 

МЕГАН
И никога няма да разбере, ако не поговориш с нея. Отлагането само ще влоши нещата. V Какво, за Бога…? V
МАРКО
Какво зачеркваш? 

ОЛИВИЯ
Променям сватбените ти клетви. Нищо важно.

МАРКО
Престани. Измислях ги много дълго време. 

ОЛИВИЯ
Така ли? Или наскоро си гледал „Плажове” и си се разчувствал от Мидлър? Знаех си. Въздух под налягане. 
ЛУИС
Здрасти. Исках да поговорим за уикенда. 

ОЛИВИЯ
Ти избра рибата. Без дезертьорства. 
ЛУИС
Знам, но… се оказа, че нашите пристигат в събота – искали да ме изненадат и вече са купили билети. 
МАРКО
Колко мило. 

ОЛИВИЯ
Да, да. Не могат да дойдат. 

МАРКО
Оливия…

ОЛИВИЯ
Ти ли ще пренаредиш местата? 

МАРКО
Не могат да дойдат. 

ЛУИС
Досетих се. Но майка ми ще откачи, ако не бъдем заедно. Идват само за два дни. 

МАРКО
Няма проблем. Бъди със семейството си. 

ОЛИВИЯ
Дължиш ми двеста и петдесет долара. А ти – нови клетви до утре. Сийкрест излиза. 

МЕГАН
Ммм, ухае прелестно. 

МАРКО
Пиперен стек. Почти е готово. 

МЕГАН
Не мога. Ще вечерям с Уил. 

МАРКО
Сериозно? 

МЕГАН
Да. Защо повдигаш вежди?

МАРКО
Без вежди. Просто не съм виждал Сър Уилиам от няколко седмици. 

МЕГАН
И двамата сме доста заети. Той е посветил времето си на новото списание, а аз – на биографията на Лоръл. 

МАРКО
Чудно. Обожавам хората да се заравят в работа само за да се избягват един друг. Гаранция за успех. 

МЕГАН
Не се избягваме. 

МАРКО
Нима? Кога за последно излязохте на среща? 

МЕГАН
Казах ти, днес сме на вечеря. Здрасти, пуки. 

УИЛ
Здравей. Не се сърди, но ще трябва да отложим вечерята. 

МЕГАН
О, не. Какво има? 

УИЛ
Дейвид свика спешно събрание. Чакай, Пуки ли ме нарече? 

МЕГАН
Не изпуши ли една лула снощи? 
УИЛ
Да. Както и по-миналата и по-миналата вечер. Този Дейвид е кошмар. Не може да вземе едно твърдо решение. Вече шест пъти буквално пренаписахме цялото списание. 

МЕГАН
Няма проблем. Значи ще поработя над книгата. Да го отложим за друг път. Например за утре? Мога да дойда за обяд. Всъщност, утре сутринта имам среща с татко. Слушай, …ще отида по-рано да го видя и ще дойда при теб по обяд. 
УИЛ
Недей да си променяш плановете щом е важно. 
МЕГАН
Не, не, не е важно. Липсваш ми. Сякаш цяла вечност не сме се виждали.

УИЛ
Знам. И ти ми липсваш. 

ДЕЙВИД
Уил, ще дойдеш ли? 

УИЛ
Добре, мини утре. Ще се радвам. 

МЕГАН
Добре. Обичам те. 

УИЛ
И аз теб. 

МАРКО
Как предпочиташ стека, пуки?

ЗАК
Искаш ли пържени картофки? 

РОУЗ
Не мога. В брошурата пише, че трябва да подготвя стомаха си за храната, която ще ям в пустошта. 

ЗАК
Горски плодове? 

РОУЗ
Може би дори антилопи. Което съвсем не е като пъпеши. Направо откачих като разбрах. 

ДЖОРДАНА
Каква е тази воня? Направо ще пукна. 

РОУЗ
Съжалявам, …от мен е. За прогонване на насекомите. 

СЕЙДЖ
Мили Боже. 

РОУЗ
Знам, че е гадно, но трябва кожата ми да свиква, за да не ми излязат пъпки. 

ДЖОРДАНА
Достатъчно. Напоследък изтърпях доста дивотии, но с това чашата преля. Сериозно, Роуз, ти и вълна? Остава само да се накъдриш? 

РОУЗ
Джо Джо.  

СЕЙДЖ
Доволна ли си? Прогони всичките ни приятелки с твоято израстване. 
РОУЗ
Слушай, знам, че още ми се сърдиш…

СЕЙДЖ
Естествено, че ти се сърдя. Трябва ми повече от един ден, за да преглътна факта, че ме заряза за Аспен.

РОУЗ
Но аз трябва да го направя. 

СЕЙДЖ
Не си длъжна да правиш нищо. Просто го искаш. Признай си, че насила се превръщаш в някой друг. Вече не ти трябват приятелки, гаджета, нито дори сестра. Така поне няма да те чакаме вече. V
РОУЗ
Знаеш, че не е вярно, Зак. 

ЗАК
Да, знам. Но може би това пътуване не е най-добрата идея. Може би трябва да дойда с теб. Ще пропусна лекцията в ООН в Ню Йорк. Въпреки че темата е Русия и ще трябва да нося ушанка. 

РОУЗ
Мислиш, че няма да се справя. 

ЗАК
Нямах това предвид. 

РОУЗ
Познай какво. И аз не съм сигурна. Но смисълът е в самото изпитание. Да не разчитам… на никого както съм правила цял живот. И щом не го разбираш, …няма да изям зърнения си обяд с теб. V Не ми помагай. V
МЕГАН
Извинявай, че закъснях. Имах ужасна сутрин. 

ДЕЙВИД
Кажи ми, че не е петък. 

УИЛ
Петък е. 

ДЕЙВИД
Не го приемам. Здрасти, Меган. 

МЕГАН
Здрасти. 

ДЕЙВИД
Свърши ли поправките на трета част? Защото явно е петък.

УИЛ
Почти, но тъкмо щях да обядвам набързо… 

ДЕЙВИД
Знаеш ли, върви, живей си живота, така или иначе никога няма да завършим броя навреме. 

УИЛ
Напротив. 

ДЕЙВИД
Винаги ли е така спокоен? 

МЕГАН
Да. 

ДЕЙВИД
Не те ли влудява? 

МЕГАН
И още как. V
УИЛ
Добре ли си? Какво има? 

МЕГАН
Баща ми не дойде, а можех да работя над книгата, която доста закъснява. 

УИЛ
Най-добре да отложим обяда. 

МЕГАН
Какво? Не. 

УИЛ
Стига де. Ти си изнервена, а аз съм затрупан с работа. Хайде да го отложим за събота вечер. 

МЕГАН
Избягваме ли се?

УИЛ
Какви ги говориш? 

МЕГАН
Знам, че… в момента… и двамата смe ужасно заети, …а и тук… има много хубави момичета. Кога за последно правихме секс? Радвам се, че го намираш за забавно. 

УИЛ
Не, не мисля, че е забавно. Но е мило, че се тревожиш за хубавите момичета в офиса, въпреки че няма причина. Радвам се, че още ме обичаш. 

МЕГАН
Разбира се, че те обичам. 

УИЛ
Хубаво. Аз също. Просто сме… в такава фаза. 

МЕГАН
Да. Заети сме. 

УИЛ
Много заети. Знаеш ли? Веднага щом излезе броят, ще заминем някъде. 

МЕГАН
Сериозно? 

УИЛ
Да. Аз и ти. Как ти звучи една седмица в Сейнт Бартс?

МЕГАН
Звучи страхотно, но ще можеш ли да вземеш отпуск? Нали след като завършите първия брой… следва втори… 
УИЛ
Това е мой проблем. Ще измисля нещо. 

МЕГАН
Добре. До скоро. 

УИЛ
До скоро. V
ЛУИС
Здравей, прелест моя. Почти приключих. 

СЕЙДЖ
Не бързай. Чух, че нечии родители пристигат в града този уикенд. И за твой късмет, утре съм напълно свободна. Не че трябва да се запознаем… 

ЛУИС
Не, не, не. Извинявай, забравих за това. С удоволствие бих те запознал с нашите, …но те няма да дойдат. Излъгах. 

СЕЙДЖ
Така ли? Защо? 

ЛУИС
Трябваше ми извинение, за да не ходя на сватбата на Марко. 

СЕЙДЖ
Обърках се. 

ЛУИС
Не мога да участвам в подобно нещо, това е. 

СЕЙДЖ
Какво нещо? 

ЛУИС
Знаеш, че обичам Марко. Би било лицемерно да присъствам на нещо, което смятам за нередно. Двама мъже се женят. Я стига. 

СЕЙДЖ
Не мога да повярвам. 

ЛУИС
Не съм единственият на това мнение. Почти цялата страна мисли така. 

СЕЙДЖ
Не се срещам с „почти цялата страна”. Почти цялата страна смята, че е готино да носиш къси поли с каубойски ботуши, но всички грешат, …както и ти. Нямам думи колко идиотски звучиш в момента. 

ЛУИС
Хей. 

СЕЙДЖ
Забрави. 

РОУЗ
Успях. Чакай, нищо подобно. V Опа. V
РАМИ
Здрасти, Зак. Роуз тъкмо се приземи. 

ЗАК
Какво? V Здравей. 

РОУЗ
Здрасти. 

ЗАК
Виж… чуй ме. Съжалявам за всичко, което казах вчера. Изобщо нямах това предвид. 

РОУЗ
А какво? 

ЗАК
Не се тревожа, че ще пострадаш в гората. Тоест, да, тревожа се за безопасността ти, разбира се, но… не за това не искам да ходиш. 

РОУЗ
А защо не искаш да ходя? V 

ЗАК
Защото се боя. Някои от думите на сестра ти бяха верни. Ти се променяш. Не в лошия смисъл, но… ме е страх, че ако се промениш твърде много, може би вече няма да искаш да се виждаш с мен. 

РОУЗ
О, Зак…

ЗАК
Виж, не искам да остана на второ място, когато отидеш в пустошта. След десет дни там може да пожелаеш някой по-спортен тип, не знам. 

РОУЗ
Може и да си прав. Виж, …не знам какво ще харесвам и какво ще искам, когато се върна. Всичко е възможно… и точно затова е толкова вълнуващо. Но се надявам да сме заедно и когато се върна, …защото много те харесвам. V
ЛОРЪЛ
Лин, какво искаш да направя, не мога да контролирам пазара. Това не е вариант. Казах ти, че не ме интересува. Просто не ме интересува. 

МЕГАН
Ще дойда в по-удобен момент. 

ЛОРЪЛ
Според съдружниците ми може и да няма по-удобен момент. Какво носиш? 

МЕГАН
Всъщност… 

ЛОРЪЛ
Това книгата ли е? 

МЕГАН
Първите сто страници. Плюс план за останалото. 

ЛОРЪЛ
Вълнуващо. 

МЕГАН
Дано ти хареса. Но е само чернова на първата третина, така че… Извинявай, Уил е. Здрасти, Уил. Идвам веднага. Извинявай, Лоръл, но… Уил иска да ме види. Ще гледам да не се бавя. V
ОЛИВИЯ
Раз-два-три, раз-два-три. Не знам кой е по-зле, уви. 

МАРКО
Не следваш ритъма. 

КИЙТ
Трудно ми е да танцувам, когато някой тайно е сложил скариди в сватбеното меню. 

МАРКО
За последен път, ние не сме евреи.

КИЙТ
Нашите не ядат морски дарове. 

МАРКО
Какво, по дяволите, е това? 

ОЛИВИЯ
Чуйте ме добре, гейчета. Съгласих се да организирам веселбата само защото бяхте толкова щастливи, когато ви видях за първи път, че ми върнахте вярата в любовта. Ако имах нужда от истерична сватба, щях да отида на вечеря у нашите. Стегнете се или ще разберете колко зла мога да бъда. V
КИЙТ / МАРКО
Извинявай. 

КИЙТ
Ще говоря с нея. 

МАРКО
А аз – с готвача. V Трябва ли ти нещо? V О, не. Какво си направила? 

СЕЙДЖ
Нищо. Съвсем нищо. Е, може би. Току що разбрах, че една приятелка е излъгала друга моя приятелка… и не знам дали да й кажа, защото това сигурно ще го нарани. Тоест, нея. Не е моя работа да се меся, но…

МАРКО
…не искаш да уволня Луис заради това. 

СЕЙДЖ
Именно. Чакай… 

МАРКО
Знам, че Луис ме излъга за родителите си. Скъпа, сблъсквал съм се с хомофобията хиляди пъти. Луис дори не посмя да ме погледне в очите. 
СЕЙДЖ
Съжалявам, Марко. Изобщо не съм съгласна с него. Нямам търпение да стане утре.

МАРКО
Знам. И аз нямам търпение да видя тоалета ти. 

СЕЙДЖ
Ужасно е, че той мисли така. Как да продължа да се виждам с него? Ще трябва да скъсаме. 

МАРКО
Не, не. Не се прави на Кати Грифин. Не си заслужава да скъсате заради това. Просто сте на различно мнение. Случва се постоянно. 

СЕЙДЖ
Да, но разликата е голяма. Ужасявам се, че мисли така. 

МАРКО
Млад е, …може да се промени. А това, че е с толкова умно момиче като теб може само да му помогне. Кой знае. V Благодаря, мила. И аз те обичам. 

ЛУИС
Няма ли да кажеш нещо? 

СЕЙДЖ
Момент само. Опитвам се да си разчета почерка, …но не мога, ужас. 

ЛУИС
Не съм в настроение за лекция. 

СЕЙДЖ
Не е лекция. Просто искам да… поговорим открито по един важен за мен въпрос. Първо, искам да ти се извиня за вчера. Не исках да те наричам идиот. Беше детинско. 

ЛУИС
Благодаря. 

СЕЙДЖ
Мислих доста за всичко, което каза и имам контра предложение. Първата стъпка е да отидем да гледаме „Милк” с Шон Пен. 

ЛУИС
Забрави. 

СЕЙДЖ
Какво му е на Шон Пен? 

ЛУИС
Не ме интересува. 

СЕЙДЖ
Какво не те интересува? Диалога? 

ЛУИС
Да. Не искам да обсъждам нищо. Някои неща просто са. 

СЕЙДЖ
Това е лудост. Щом не искаш диалог, какъв е смисълът? 

ЛУИС
Смисълът е да сме благодарни за нещата, чиито отговори знаем. Хората постоянно предизвикват всяко понятие, което ги прави нещастни.

СЕЙДЖ
Не съм нещастна, съпричастна съм. V Когато поиска да отида на църква, аз не исках. Но отидох, понеже знам, че е важно за теб и се радвам, защото разбрах някои неща за себе си и сега съм по-добре. Но ти дори не искаш да изгледаш един глупав филм с мен. 

ЛУИС
Не ми трябва. Чувствам каквото чувствам и не разбирам какъв е проблемът. 

СЕЙДЖ
Няма проблем. Просто исках да поговорим, но… щом това те разстройва, …значи няма нужда.  

ЛУИС
Добре. Какво ще кажеш за някой друг филм?
СЕЙДЖ
По-добре не. Утре трябва да ставам рано. 

ЛУИС
Добре. Приятно изкарване.  

СЕЙДЖ
Благодаря. V
УИЛ
Не, чувам те, но ако искаш да промениш цялото оформление преди принтирането… V Не че не мога, просто не знам дали е нужно. Ще ти звънна пак, става ли? 
МЕГАН
Какво има? 

УИЛ
Едно и също. Постоянно си променя решението за тази или онази снимка, коя статия къде да бъде. На кого му пука? Кой ще чете някакво си инди списание? 

МЕГАН
Значи иска да се върнеш на работа? 

УИЛ
Трябва да работя цяла нощ и цял ден утре. Ще пропусна сватбата на Марко. Именно. Майната му. 
МЕГАН
Но какво точно иска? 
УИЛ
Нещо съвсем различно. Всичко беше по-добре в понеделник. 

МЕГАН
Значи и ти не го харесваш? Това е добре. 

УИЛ
Какво имаш предвид? 

МЕГАН
Поне съвместната ви работа ще го направи по-добро. Нещо, с което да се гордееш. 

УИЛ
Няма да го направя. 

МЕГАН
Уил. 

УИЛ
Какво? 

МЕГАН
Не можеш да му откажеш. Той ти е шеф. 

УИЛ
Ако ме бе послушал в понеделник, нямаше да стигнем дотук. 

МЕГАН
Да, но това ти е работата и имаш късмет, че я имаш, така че се примири. 

УИЛ
Моля? 

МЕГАН
Извинявай, …не исках да прозвучи така. Исках да кажа, че това е първият брой и той явно е стресиран. 

УИЛ
На негова страна ли си? 

МЕГАН
Не, разбира се. Звучиш така сякаш приемаш всичко наготово, а ми е трудно да го преглътна, защото бих убила за твоето място. 

УИЛ
Можеше да бъдеш, но се отказа. 

МЕГАН
Не съм се отказала. 

УИЛ
Трябваше само едно обаждане от баща ми, но ти си твърде добра за това. 

МЕГАН
Не исках да ме назначат така. 

УИЛ
Защо не? Много хора ги назначават така, Меган. Такъв е животът. Не можем винаги да сме внимателни или да се катерим по въображаеми стълби. 

МЕГАН
Обожавам да те слушам какъв е животът. Стоиш тук и се вайкаш… „Майната му на шефа, да отлетим за Сейнт Бартс другата седмица”. 

УИЛ
Недей. 

МЕГАН
И не ми казвай, че не съм искала работата. Само че никога нямаше да я получа, защото Дейвид трябваше да избира между мен и теб и беше решил още преди да вляза.

УИЛ
Какви ги говориш? 

МЕГАН
Не ни искаше и двамата, защото сме гаджета и само се караме…

УИЛ
Кой ти го каза? 

МЕГАН
Той. Самият той. 

УИЛ
И ти реши, че няма нужда да го споделиш с мен? 

МЕГАН
И защо да го правя? Ти не разбираш. Всичко това е нормално за теб. Всичко ти идва лесно и никога не си се запитвал защо – просто животът ти е такъв. Затова и не знаеш какво е да се гордееш с работата си, да се насладиш на процеса. Не си го заслужил…

УИЛ
Господи, Меган. Спри да ме анализираш и да ме слагаш в някакви глупави стереотипи. 

МЕГАН
Не…

УИЛ
Не ми пука какво мислиш. Писна ми да се извинявам за това което съм. Явно никога няма да ти бъда достатъчен. И ако трябва да съм честен, наситих се. Писна ми от твоите правила и от цялата ти праведност. Правиш всичко прекалено трудно, Меган. 

МЕГАН
Какво намекваш? 

УИЛ
Не искам… вече да сме заедно. Дотук съм. 

МАРКО
Омъжвам се. V
МЕГАН
Поздравления, госпожо Джордани. Сигурно много се вълнувате. 

МАРКО
Не те чува. А и е сляпа като прилеп, така че говори каквото си искаш. Шегувам се. Нони бе първият човек, когото поканих, нали, Нони? Наистина е глуха. Къде е това момче? 

МЕГАН
Спокойно, идва. 
МАРКО
Съжалявам за Уил. 

МЕГАН
Какво? 

МАРКО
Каза ми, че днес трябва да работи. Не се тревожи, ще има много партньори за танци. 

ОЛИВИЯ
Това беше последната ми сватба. Къде бяхме? 

МЕГАН
Във Флорида. 

ОЛИВИЯ
Благодаря. Тук е твърде влажно за любов. Хайде, сядайте. Бабо, …ти си отпред. Накарайте ме да се гордея. Това е. Роуз, време е за песен. 
РОУЗ (пее)
Аз съм старомодна и обичам лунната светлина и старомодните неща


Модерните неща са мимолетни, но въздишките и целувките са нещо, което сърцето ми разбира


Аз съм старомодна, но няма проблем, стига да искаш да бъдеш старомоден със мен… V
РАВИН
Марко. Кийт. Отдавна чакате този ден. VV
МАРКО
Обичам те. VV
ЛОРЪЛ
Защо не танцуваш? 

МЕГАН
Не съм добра в свободния стил. Или просто не си падам по него. 

ЛОРЪЛ
Прочетох черновата. 

МЕГАН
И? 

ЛОРЪЛ
Мисля, че е страхотна. Забавна, интелигентна, …малко бомбастична на места, но това е поправимо. 

МЕГАН
Радвам се, че ти е харесала. 

ЛОРЪЛ
Все пак книгата е за мен, аз съм най-важната ти читателка. Трябва да призная, че се лаская да видя живота си на книга. Не бях осъзнала колко пъти съм се преоткривала през годините. 
МЕГАН
Впечатляващо.

ЛОРЪЛ
Къде е Уилиам? 

МЕГАН
О, той… ние скъсахме. 

ЛОРЪЛ
О, не. Съжалявам. Какво стана? 

МЕГАН
Не знам. Каза, че правя нещата прекалено трудни с моята праведност. Не знам. Такава съм. Винаги съм била.
ЛОРЪЛ
А харесваш ли се такава? 

МЕГАН
Не знам. Понякога ми се ще да съм по-импулсивна. Да не ми пука толкова за правилата и последствията, но… това явно не е в ДНК-то ми. 

ЛОРЪЛ
Промяната не е нещо, което просто се случва, Меган. Трябва ти да я предизвикаш. Глава трета, турската ми фаза. Да не мислиш, че дойде естествено? V
ЛОРЪЛ
Може би в момента… ти трябва малко импулсивност. Малко свободен стил? 

МЕГАН
Само ако дойдеш и ти.  
ЛОРЪЛ
Какво пък? VV
ДЕЙВИД
Да. Да! 
УИЛ
Какво мислиш? 

ДЕЙВИД
Успя. Идеално е. 

УИЛ
Така ли? Досега не разбирах какво имаш предвид, но когато го разгледах от всички страни…

ДЕЙВИД
Перспективата ти се промени. Понякога си мисля, че полудявам, гледайки един брой по шейсет пъти, но когато всичко се подреди, чувството е страхотно, нали? 

УИЛ
Да, така е. 
ДЕЙВИД
Извинявай, че напоследък се държах малко кофти с теб. Просто това е… огромна възможност за мен и не искам баща ти да си помисли, че е избрал не когото трябва. 

УИЛ
Няма такава опасност. 

ДЕЙВИД
Нямам лукса да съм сигурен. Трябва да съм перфектен. Късметлия си, че имаш и двете. 

УИЛ
Как така? 

ДЕЙВИД
Не ти се налага да си талантлив, …но ти си. И аз наистина оценявам усилията ти. Щастлив съм, че си в моя екип. 

УИЛ
Аз също, Дейвид. 

ДЕЙВИД
Хайде да изберем снимката за корицата. Сведох ги до осем. 
УИЛ
Добре. 

ДЕЙВИД
Това е…

УИЛ
Да. VV
ЛУИС
Надявах се да се прибереш първа.

СЕЙДЖ
Да, утре ще говоря пред класа и имам още малко работа. Какво правиш тук? 

ЛУИС
Чакам те. 

СЕЙДЖ
Така ли? 

ЛУИС
Не ми хареса как се разделихме снощи. Искаш ли да излезем да изпием по едно кафе? 

СЕЙДЖ
Звучи добре. 

ЛУИС
Иди да се преоблечеш. 

СЕЙДЖ
Добре. V Не ме попита как беше.
ЛУИС
Да, да. Как беше? 

СЕЙДЖ
Фантастично. Марко и Кийт бяха така щастливи, беше толкова трогателно, че се разплаках. Представяш ли си? 

ЛУИС
Това е прекрасно. 

СЕЙДЖ
Да. А ти го пропусна. 

ЛУИС
Няма проблем. 

СЕЙДЖ
Сигурно ще пропускаш доста неща. В бъдеще. Когато имаш твърдо мнение по толкова въпроси е трудно да си отворен за нови преживявания. 

ЛУИС
Стигат ми и тези, които имам. 

СЕЙДЖ
Може би, …но не и на мен. Искам да бъда с някой, …с който да изследвам света. Някой, който иска да види всичко, …да задава въпроси, …да ме променя и аз да го променям. Искам да имам колкото сигурност, толкова и съмнения. Но ти… не искаш това. 

ЛУИС
Така е. V
СЕЙДЖ
Ти си прекрасен човек, Луис, …но не мисля, че си човекът за мен. Съжалявам. 

ЛУИС
Аз също. V Дано намериш каквото търсиш. 

МЕГАН
Внушавам ли си или партито доста оредя? 

САЙМЪН
Така си е. 

МЕГАН
Значи да не си поръчвам още един коктейл. 

САЙМЪН
Нали са безплатни? Скоч и сода, моля. 

БАРМАНКА
А за вас? 

МЕГАН
Чаша шампанско, моля. 

САЙМЪН
Е, …на кой младоженец? 

МЕГАН
Приятелка съм на Марко. А вие? 

САЙМЪН
С Кийт бяхме съседи. 

МЕГАН
В Англия? 

САЙМЪН
Не. 

МЕГАН
Това фалшив акцент ли е? 

САЙМЪН
Не, не. 

МЕГАН
Ясно. Къде ли са влюбените птички? Исках да се сбогувам преди да… тръгна. 

САЙМЪН
Вече си тръгнаха. 

МЕГАН
О. Явно съм го пропуснала. Е, …щом младоженците са си тръгнали, значи купонът  приключва. 

САЙМЪН
Да, но чух, че някои от гостите ще ходят в „Брейкърс”. Искаш ли да…? 

МЕГАН
Не мога. Или може би трябва. Не. Не. Не мога. Но ми беше приятно да се запознаем. 

САЙМЪН
И на мен. 
МЕГАН
Тутълс. V
САЙМЪН
Със същия рейс сме. 

МЕГАН
Аха. 

САЙМЪН
Ще хвана следващия. VV
СЕЙДЖ
Влез. 

РОУЗ
Здрасти. Идвам да ти кажа чао. Полетът ми е рано сутринта и не искам да те будя. Плачеш ли? Господи, …какво се е случило? 

СЕЙДЖ
Скъсахме с Луис. 

РОУЗ
О, не. Защо? 

СЕЙДЖ
Не знам. Оказа се, …че сме твърде различни. Но не както всички си мислеха. 

РОУЗ
Господи, съжалявам. 

СЕЙДЖ
И аз. 

РОУЗ
Забрави, няма да ходя. 

СЕЙДЖ
Какво? 

РОУЗ
Не мога да те оставя така. Това е първото ти скъсване. Ще ти трябват прегръдки, сладолед и хидратиращи маски.

СЕЙДЖ
Не. Ще се оправя. 

РОУЗ
Сейдж. 

СЕЙДЖ
Обещавам. Тази екскурзия е много важна за теб. Може и да не разбирам защо, …но се гордея с теб, Роузи. Много си смела. 

РОУЗ
Сериозно? 

СЕЙДЖ
О, да. 

РОУЗ
Ужасена съм. 

СЕЙДЖ
Какво? 

РОУЗ
Съвсем съм се паникьосала. Сигурна съм, че ще бъда изядена от кантилопа. 

СЕЙДЖ
Антилопа. 

РОУЗ
Да. Господи. 

СЕЙДЖ
Ще се справиш. И двете ще се справим, …надявам се. 

РОУЗ
И аз. Това личностно израстване е адски стресиращо. Трудно е да разбереш какъв искаш да бъдеш. 
СЕЙДЖ
Не знам защо изобщо се опитахме. Всичко бе много по-лесно, когато само пазарувахме. Меган е виновна. 

РОУЗ
Абсолютно. Като стана дума, подготви ли си речта? Много ме е яд, че ще я пропусна. 

СЕЙДЖ
Мисля, че да. Но ми отне доста време. Въпросът е доста сложен. 

РОУЗ
Защо не я изрепетираш? Ще те разсее от мисълта за Луис докато ни донесат мелбите. О да, ще си хапнем мелби. V
СЕЙДЖ
Добре. Помолиха ни да помислим дали главната героиня в пиесата на Хенрик Ибсен   „Куклен дом”, Нора е герой или антигерой. Според някои само една антигероиня би могла да лъже съпруга си и да изостави семейството си. А според други нейният избор е изключително смел за онази епоха… и в техните очи Нора е истински герой. Но аз мисля, че и двете мнения са погрешни. Хората са сложни. Те не са добри или лоши, черни или бели. Етикетите са пагубни… освен ако на тях не пише „Шанел”. Решенията, които вземаме, особено като млади, не определят кои сме. Те само изграждат характера ни. Така че… отхвърлям идеята за герой и антигерой. Предизвиквам самия въпрос. V
МЕГАН
Ало? 

УИЛ
Извинявай, събудих ли те? 

МЕГАН
Не, не. Тъкмо… щях да ставам. 

УИЛ
Искам да ти се извиня. Онзи ден казах много неща, които не мислех. Бях изнервен и уморен и не разбрах какво ми говориш. 

МЕГАН
И какво ти говорех? 

УИЛ
Снощи завършихме списанието и стана страхотно. Много съм горд. Чувствам, че съм част от нещо хубаво. Ти бе права. Не бях изпитвал подобно усещане. Ако не ми го бе казала сигурно щях да го подмина. 

МЕГАН
Чудесно, но…

УИЛ
Липсваш ми, Меган. Обичам те. 

МЕГАН
Така ли? 

УИЛ
Виж, знам, че имаме проблеми, но мисля, че можем да ги разрешим. Може ли да дойда? Искам да поговорим. 

МЕГАН
Да, разбира се. 

УИЛ
До скоро. 

САЙМЪН
Добро утро, секси. 

МЕГАН
По дяволите. 

Следва продължение…

